Source: http://mesto.banskabystrica.sk/?id_menu=1622&module_action__2299__id_vzn=22171
Timestamp: 2019-09-17 16:50:10+00:00

Document:
Vyhlásené: 4.7.2018
Mesto Banská Bystrica podľa § 6 ods. 2 zákona č. 369/1990 Zb. o obecnom zriadení v znení neskorších predpisov a § 6a zákona č. 135/1961 Zb. o pozemných komunikáciách (cestný zákon) v znení neskorších predpisov vydáva toto Všeobecne záväzné nariadenie Mesta Banská Bystrica, ktorým sa mení a dopĺňa Všeobecne záväzné nariadenie Mesta Banská Bystrica č. 19/2013 o dočasnom parkovaní na vymedzenom území mesta Banská Bystrica v znení Všeobecne záväzného nariadenia Mesta Banská Bystrica č. 8/2015, ktorým sa mení a dopĺňa Všeobecne záväzné nariadenie Mesta Banská Bystrica č. 19/2013 o dočasnom parkovaní na vymedzenom území mesta Banská Bystrica (ďalej nariadenie).
Všeobecne záväzné nariadenie Mesta Banská Bystrica č. 19/2013 o dočasnom parkovaní na vymedzenom území mesta Banská Bystrica schválené uznesením mestského zastupiteľstva č. 1144/2013 zo dňa 10.12.2013 v znení Všeobecne záväzného nariadenia Mesta Banská Bystrica č. 8/2015 schváleného uznesením mestského zastupiteľstva č. 231/2015 zo dňa 22.09.2015 sa mení a dopĺňa nasledovne :
1. v § 1 „Úvodné ustanovenia“, ods. 2, písm. c) sa mení nasledovne:
c) rezidentom fyzická osoba, právnická osoba alebo fyzická osoba – podnikateľ, ktorá je vlastníkom, spoluvlastníkom nehnuteľnosti určenej na bývanie (bytu) alebo nebytového priestoru určeného na podnikanie v zóne plateného a rezidentského parkovania,
2. v § 5 „Spôsob a výška úhrady za dočasné parkovanie na miestnych komunikáciách“, ods. 3, písm. c) sa mení nasledovne:
c) zakúpením SMS parkovacieho lístka, E-SMS lístka po zaregistrovaní sa na webovej stránke alebo parkovacieho lístka prostredníctvom aplikácie CVAK (ďalej len „elektronický parkovací lístok“)
3. v § 5 „Spôsob a výška úhrady za dočasné parkovanie na miestnych komunikáciách“, ods. 3, písm. e) sa mení nasledovne:
e) úhradou za dočasné vyhradenie parkovacieho miesta a za dočasné stanovište TAXI formou vyhradenia parkovacieho miesta
4. v § 7 „Osobitné ustanovenia o parkovacej karte“, ods. 7 sa mení nasledovne:
7. Parkovacia karta bude vystavená ako elektronická parkovacia karta vo forme registrácie príslušného evidenčného čísla vozidla (ďalej len „EČV“).
5. Mení sa Príloha č. 3 tohto nariadenia.
6. Mení sa Príloha č. 4 tohto nariadenia.
Toto nariadenie bolo schválené uznesením Mestského zastupiteľstva v Banskej Bystrici č. 1116/2018 - MsZ zo dňa 26. 06. 2018 a nadobúda účinnosť dňom 01. 08. 2018.
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 17.09.2019 18:50:10

References: § 6
 § 6
 § 1
 § 5
 § 5
 § 7